Opstruktivni šok
<s>Opstruktivni šok je stanje jako smanjene sistolne frakcije srca sa smanjenim minutnim volumenom srca uprkos postojanju dovoljnog intravazalnog volumena.</s><s>Nastaje uslijed obstrukcije i kompresije srca i velikih krvnih sudova.</s>

<s>Uzroci</s>

<s>Uzroci koji dovode do obstruktivnog šoka su:
 Plućna embolija;
 Tamponada srca;
 Tenzioni pneumotoraks;
 Kompresivni emfizem medijastinuma;
 Kompresija aorte kod trudnica u kasnoj trudnoći.</s>

<s>Karakteristike</s>

<s>Simptomatika se karakteriše pored opštih simptoma prisustvom plućnog edema kod otkazivanja lijevog srca i nabreklama venama na vratu kod otkazivanja desnog srca.</s>

<s>Diferencijalna dijagnoza prema hipovolemijskom i distributivnom šoku: kod opstruktivnog šoka inspekcijom se vide proširene jugularne vene na vratu, povišeni su centralni venski pritisak i PCWP; kod hipovolemijskog šoka su vene na vratu kolabirane, a centralni venski pritisak i PCWP su sniženi.</s><s>Razlikovanje od kardiogenog šoka je teško zbog slične simptomatike, tako da se opstruktivne forme šoka kao plućni edem i tamponada srca često pripisuju kardiogenom šoku.</s>

<s>Terapija</s>

<s>Terapija ovog oblika šoka je u prvom redu kauzalna:
 Plućna embolija — liza embolusa
 Tenzioni pneumotoraks — torakalna drenaža ili punkcija
 Tamponada srca — punkcija sadržaja perikarda
 Kompresivni emfizem medijastinuma — medijastinotomija u predjelu juguluma vrata</s>

<s>Kod spontanog disanja uključuje se kiseonik 4-8 l, a kod teškog šoka, stalne hipoksije, izrazitog plućnog edema i neadekvatnog spontanog disanja vrši se endotrahealna intubacija.</s>

<s>Bolesnik u dekompenzovanom šoku (TA<90mmHg) treba da leži na ravnoj podlozi, a u kompenzovanom šoku sa uzdignutim gornjim dijelom tijela.</s><s>Trudnice treba da zauzmu položaj na strani tijela, najbolje na lijevoj.</s>

<s>Medikamentozna terapija obstruktivnog šoka je ista kao i kod kardiogenog šoka.</s>

<s>Vidi još 
 Šok
 Kardiogeni šok
 Hipovolemijski šok
 Distributivni šok</s>

<s>Medicina</s>

